

LĒMUMS

Ādažos, Ādažu novadā

2024. gada 28. novembrī **Nr.** **441**

**Par grozījumiem Ādažu novada pašvaldības domes 24.08.2022. lēmumā Nr.403 “Par izlases un kopšanas cirtes sagatavošanu”**

Ādažu novada pašvaldības dome 2022. gada 24. augustā pieņēma lēmumu Nr.403 “Par izlases un kopšanas cirtes sagatavošanu” (turpmāk – Lēmums).

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Ar Valsts meža dienesta Centra virsmežniecības 09.10.2024. lēmumu Nr. CVM.7-2/2022 “Lēmums par mikrolieguma noteikšanu jūras ērgļa ligzdošanas vietai” ir noteikts mikroliegums Nr.20011010-80001 Jūras ērgļa (*Haliaeetus albicilla*) ligzdošanas iecirkņa aizsardzībai Ādažu novada Carnikavas pagastā, Garciemā, pašvaldības īpašumā “Birznieku mežs”, kadastra Nr.80520081261, zemes vienība Nr.80520081261 (turpmāk – Īpašums), meža 1.kvartālā.
2. Mikrolieguma teritorijā un mikrolieguma buferzonas teritorijā noteikti saimnieciskās darbības ierobežojumus atbilstoši Ministru kabineta 18.12.2012. noteikumu Nr.940 „Noteikumi par mikroliegumu izveidošanas un apsaimniekošanas kārtību, to aizsardzību, kā arī mikroliegumu un to buferzonu noteikšanu”. Mikroliegumos, kas izveidoti mežos ligzdojošu īpaši aizsargājamo putnu sugu aizsardzībai, aizliegta jebkāda veida darbība, kas ir pretrunā ar mikrolieguma izveidošanas mērķiem un uzdevumiem, iznīcina vai traucē attiecīgo īpaši aizsargājamo sugu, t.sk. mežsaimnieciskā darbība.
3. Saskaņā ar Lēmuma noteikto Īpašumā veicama mežaudzes cirte, taču pēc mikrolieguma izveidošanas mežizstrāde Īpašuma teritorijā ir aizliegta.

Izvērtējot Pašvaldības mantas iznomāšanas un atsavināšanas komisijas 14.10.2024. lēmumu (prot. ĀNP/1-7-14-2/24/37 ) atcelt Lēmuma lemjošās daļas 1.7. punktu, jo Īpašuma teritorijā ir noteikts mikroliegums Nr. 20011010-80001 Jūras ērgļa (*Haliaeetus albicilla*) ligzdošanas vieta un Attīstības komitejas 13.11.2024. atzinumu, Ādažu novada pašvaldība dome

**NOLEMJ:**

Izdarīt Ādažu novada pašvaldības domes 2022. gada 24. augusta lēmumā Nr.403 “Par izlases un kopšanas cirtes sagatavošanu” grozījumu, svītrojot lemjošās daļas 1.7. apakšpunktu.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU